مصنع الطائرات (الهيئه العربيه للتصنيع)

مصنع الطيارات هوا واحد من مصانع الهيئه العربيه للتصنيع و بيمثل الركيزه الاساسيه لصناعة الطيران فى مصر من انشائه.

المصنع عمل اسهامات كتيره فى مجال تصنيع الطيارات بدايه من طيارة التدريب النفاثه القاهره 200 لطيارة التدريب المتقدم و المعاونه الارضيه هونج دو الطراز (K-8E) و وصلت نسبة التصنيع المحلى فيها لـ 94 % كمان المصنع صنع اول قمر صناعى مصرى بنسبه 70%.

 نبذه 
بيمثل مصنع الطيارات الركيزه الاساسيه لصناعه الطيران فى جمهوريه مصر العربيه من انشائه سنه 1950.

المصنع اسهم كتير مجال تصنيع الطيارات من طيارة التدريب النفاثه القاهره 200 و الطياره المقاتله الاسرع من الصـوت القاهره 300 و طيارة التدريب الراقى الالفاجيت و طيارة التدريب التوكانو وطيارة التدريب المتقدم و المعاونه الارضيه K-8E و اللى وصل عمق التصنيع المحلى بيها الى 94 % من اعمال الهيكل و الكهربا.

بيمتلك المصنع كل المعدات و الالات و اجهزة الاختبار الحديثه و العماله المدربه على كافه المستويات و اللى بتؤهله للوفاء بمتطلبات العمل فى مجال صناعة الطيران.

المصنع بيصنع قايمه من اجزاء الطيارات الفرنسيه لصالح شركة داسو و شركة ساجيم و الشركات بتعمل مصادرات على اسلوب التصنيع و نظام الجوده المتبع بالمصنع للتاكد من سلامه وجوده الاجزاء المصنعه.

 الشهادات اللى حصل عليها المصنع 

حصل المصنع على شهادات الاعتماد من سلطه الطيران المدنى المصريه فى مجالات الاختبارات اللاتلافيه و اللحام و الدهان و بعض امكانيات المعامل فى المعايره.

حصل المصنع على شهاده اعتماد سلطه الطيران المدنى المصريه للقيام بتصنيع قايمه من قطع غيار الطيارات المدنيه الفرنسيه و تصنيع المواسير, الخراطيم, الدعامات و الوصلات لاى طراز من الطيارات و تصنيع اجزاء الطيارات بتصميم عش النحل و المعاملات السطحيه و الحراريه للاجزاء.

 لينكات برانيه 

 مصادر 

 الموقع الرسمd للمصنع 

تصنيف:شركات مصريه
تصنيف:شركات